title: Ivan Cickin
text: Jugemera ke Cickin va deltafa duga ta kaatoera va tuwava koe Monexo ke Sankt Peterburg taneafa trutca bak 1856 ixam tigiyir. Bak 1858-1859 Cickin mo Valaam ewala jontikviele lakiyir lize va idulugalaf patectoy ksuber. Ilamkaf patectoy ke ewala va tuwavafa listuca ke Ural gola ke rumeugal pu jotaf yambik kimbayar. Bak 1860 icde toloya patectoyafa trutca va Valaam, Cickin gu taneapulorafa moavafa diema zo gabler nume ko divexo di gonovayar. Voxe va mallapira me ekeyur kire bak imwugal ke 1861 ko Yelabuga lakir lize koe tawaday lingeper.